ଲକ୍ଷ୍ମୀପ୍ରିୟା ଆଚାର୍ଯ୍ୟ  (ଜନ୍ମ: ୩୦ ସେପ୍ଟେମ୍ବର ୧୯୪୮), ଜଣେ ଓଡ଼ିଆ ସାହିତ୍ୟିକା  । ସେ ଗଳ୍ପ, ଉପନ୍ୟାସ, ଅନୁବାଦ ଓ ସମାଲୋଚନା ସାହିତ୍ୟରେ ନିଜ ଲେଖନୀ ଚାଳନା କରନ୍ତି । ତାଙ୍କର ୨୫ଟି ଉପନ୍ୟାସ, ୧୦ଟି ଗଳ୍ପ, ୫ଟି ଅନୁବାଦ ଓ ୨ଟି ସମାଲୋଚନା ପୁସ୍ତକ ପ୍ରକାଶ ପାଇ ସାରିଛି । ଉପନ୍ୟାସ  "ଅମ୍ବା"  ପାଇଁ ସେ ୨୦୧୬ ମସିହାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ସାହିତ୍ୟ ସର୍ଜନା ଲକ୍ଷ୍ମୀପ୍ରିୟାଙ୍କ ଲେଖାରେ ମୁଖ୍ୟତଃ ଏକ ପୌରାଣିକ ପୃଷ୍ଟଭୂମୀ ରହିଥାଏ । ସାମାଜିକ ବ୍ୟବସ୍ଥା ଓ ସେଥିରେ ନାରୀର ଅବସ୍ଥାକୁ ସେ ନିଜ ଲେଖା ମାଧ୍ୟମରେ ଦର୍ଶାଇବାକୁ ଚେଷ୍ଟା କରନ୍ତି । ଲେଖାଗୁଡ଼ିକ ସବୁବେଳେ ଆତ୍ମକଥନ ମୂଳକ ହୋଇଥାଏ । ପଞ୍ଚମ ଶ୍ରେଣୀରେ ପଢ଼ୁଥିବା ବେଳେ ଶିଶୁ ରାଇଜ ପତ୍ରିକାରେ ତାଙ୍କର ଏକ କବିତା ପ୍ରକାଶ ପାଇଥିଲା । ସେହି କବିତାକୁ ପ୍ରଂଶସା କରି ହରେକୃଷ୍ଣ ମହତାବ ତାଙ୍କୁ ନିଜ ହାତଲେଖା ଚିଠିଟିଏ ପଠେଇଥିଲେ । ସେହି ଚିଠି ତାଙ୍କୁ ଅଧିକ ସାହିତ୍ୟ ସର୍ଜନା ଦିଗରେ ପ୍ରେରଣା ଯୋଗେଇଥିଲା । ଦଶମ ଶ୍ରେଣୀରେ ପଢ଼ୁଥିବା ବେଳେ ନିଜର ପ୍ରଥମ ଉପନ୍ୟାସ ପ୍ରଥମ ରାଗିଣୀ ଶେଷ ଛନ୍ଦ ଲେଖିଥିଲେ । ତାହା କିନ୍ତୁ ଛପା ଯାଇପାରି ନଥିଲା । ୧୯୮୦ରେ ତାଙ୍କର ଗଳ୍ପ ସଂକଳନ ମାନସ ମନ୍ଥନ ପ୍ରକାଶ ପାଇଥିଲା । ତାଙ୍କ ଗଳ୍ପ ଅହଲ୍ୟା ୧୯୯୭ ମସିହାରେ ଏକ ଚଳଚ୍ଚିତ୍ର ରୂପ ନେଇଥିଲା ଓ ୮ଟି ରାଜ୍ୟସ୍ତରୀୟ ପୁରସ୍କାର ପାଇଥିଲା ।